Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2943

34. Nyilatkozat az együttdöntési eljárásban alkalmazandó határidők tiszteletben tartásáról A Konferencia felhívja az Európai Parlamentet, a Tanácsot és a Bizottságot, hogy tegyenek meg minden erőfeszítést annak biztosítására, hogy az együttdöntési eljárást a lehető leggyorsabban folytassák le. Emlékeztet az Európai Közösséget létrehozó szerződés 189b. cikkében megállapított határidők szigorú betartásának fontosságára, és hangsúlyozza, hogy a hivatkozott cikk (7) bekezdésében említett határidők meghosszabbítására szolgáló lehetőség alkalmazására csak akkor kerüljön sor, ha arra feltétlenül szükség van. Az Európai Parlament általi második olvasat és az egyeztetőbizottsági eljárás befejezése közötti tényleges időszak semmilyen esetben sem haladhatja meg a kilenc hónapot.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes